Αγάπη Σαν Ναρκωτικό

Αγάπη Σαν Ναρκωτικό (αγγλικά: Love and Other Drugs) είναι αμερικανική αισθηματική, δραματική κομεντί παραγωγής 2010 σε σκηνοθεσία Έντουαρντ Ζούικ. Πρωταγωνιστούν οι Τζέικ Τζίλενχαλ και Αν Χάθαγουεϊ. Το σενάριο είναι βασισμένο στο βιβλίο "Hard Sell: The Evolution of a Viagra Salesman" του Τζέιμι Ρέιντι.Κυκλοφόρησε στην Αμερική στις 24 Νοεμβρίου, πήρε μικτά σχόλια από τους κριτικούς και έλαβε δύο υποψηφιότητες για Χρυσή Σφαίρα.

 Στη δεκαετία του 1990, ο Τζέιμι, ο οποίος εργάζεται σε ένα κατάστημα ηλεκτρονικών ειδών, απολύεται επιεδή έκανε σεξ με την κοπέλα του διευθυντή του. Αφού το μαθαίνουν οι γονείς του και επικρίνουν την επιλογή του να εγκαταλείψει την ιατρική, ο πλούσιος αδερφός του Τζος προσφέρεται να του βρει δουλειά ως ιατρικός αντιπρόσωπος. Ο Τζέιμι πηγαίνει να εργαστεί για την εταιρία Pfizer και προσπαθεί να πείσει τους γιατρούς να χορηγούν Zoloft και Zithromax. Ο συνεργάτης του, ο Μπρους, του λέει ότι αν πείσει τον Δρ. Νάιτ να χορηγεί τα φάρμακα Zoloft αντί για Ρrozac, τότε όλοι οι άλλοι γιατροί θα τον ακολουθήσουν. Ο Τζέιμι χρησιμοποιεί το ταλέντο του ως καρδιοκατακτητής για του δοθεί πρόσβαση στον Δρ. Νάιτ. Ο Τζέιμι γνωρίζει μία ασθενής του Νάιτ, τη Μάγκι Μέρντοκ, η οποία πάσχει από τη νόσο Πάρκινσον. Ο Τζέιμι της ζητά να βγουν ραντεβού, το οποίο κρατά 10 μόλις λεπτά πριν πάνε στο διαμέρισμά της για να κάνουν σεξ. Στο πάρκινγκ του νοσοκομείου, ο Τζέιμι αντιμετωπίζει τον κορυφαίο πωλητή του Prozac, ο οποίος είναι πρώην της Μάγκι, και τον προειδοποιεί να μείνει μακριά της. Ο Τζέιμι θα πάει στο σπίτι της Μάγκι και ετοιμάζονται να κάνουν έρωτα αλλά ο Τζέιμι δεν έχει στύση. Η Μάγκι αρχίζει να τον πειράζει και τον συμβουλεύει να χρησιμοποιήσει το ολοκαίνουριο φάρμακο Viagra, που βοηθάει τους άντρες με πρόβλημα στύσης και το οποίο ανέπτυξε η εταιρία που αντιπροσωπεύει. Ο Τζέιμι αρχίζει να πουλά το Viagra, το οποίο γίνεται άκρως δημοφιλές με τους γιατρούς. Ο Τζέιμι προσπαθεί να πείσει τη Μάγκι να αποκτήσει μια ολοκληρωμένη σχέση μαζί του αλλά η ίδια αρνείται. Την επόμενη μέρα η Μάγκι βοηθάει ηλικιωμένους να πάνε με ένα λεωφορείο στον Καναδά για να βρουν φτηνότερα φάρμακα. Ο Τζέιμι εμφανίζεται, μαλώνουν και η Μάγκι φεύγει. Ο Τζέιμι περιμένει εκεί όλη τη νύχτα και όταν φτάνει το επόμενο πρωί η Μάγκι συγκινείται που την περίμενε και δέχεται να μπουν σε μια πιο σοβαρή σχέση. Ο Τζέιμι ζητάει από τη Μάγκι να τον συνοδεύσει σε ένα ιατρικό συνέδριο στο Σικάγο. Η Μάγκι δέχεται και ενώ βρίσκεται στο συνέδριο προσκαλείται σε μια συγκέντρωση με ασθενείς της νόσου Πάρκινσον. Εκεί συγκινείται πολύ με τους ανθρώπους και τις ιστορίες τους. Ζητά από τον Τζέιμι να έρθει να τη βρει και εκεί ο Τζέιμι θα γνωρίσει έναν άνδρα του οποίου η γυναίκα βρίσκεται στα τελευταία στάδια της νόσου. Ο Τζέιμι του ζητά συμβουλές και αυτός του λέει να φύγει μακριά. Τα λόγια του κλονίζουν τον Τζέιμι και μετά το συνέδριο η Μάγκι του λέει πόσο πολύ τον αγαπά. Ο Τζέιμι αρχίζει να ψάχνει για το Πάρκινσον και πηγαίνει μαζί με τη Μάγκι σε ειδικούς να κάνει εξετάσεις. Σε ένα από τα πολλά ιατρικά ραντεβού, ο Τζέιμι κάνει φασαρία για την ακύρωση του ραντεβού τους και η Μάγκι φεύγει. Αρχίζουν να μαλώνουν και η Μάγκι του λέει ότι δεν υπάρχει θεραπεία. Η Μάγκι αντιλαμβάνεται ότι ο Τζέιμι μπορεί να την αγαπάει με την ελπίδα ότι κάποια μέρα θα βρεθεί η θεραπεία και τον χωρίζει. Λίγο καιρό αργότερα, ο Τζέιμι πηγαίνει για δείπνο με τον Μπρους για να γιορτάσουν την προαγωγή του και πέφτουν τυχαία πάνω στη Μάγκι. Ο Μπρους λέει στον Τζέιμι ότι πήρε μετάθεση στο Σικάγο. Ο Τζέιμι πηγαίνει σπίτι και αρχίζει να πακετάρει. Συνειητοποιεί ότι θέλει να είναι με τη Μάγκι και πηγαίνει στη δουλειά της να τη βρει. Το αφεντικό της, του λέει ότι έφυγε για τον Καναδά. Ο Τζέιμι τρέχει με το αυτοκίνητο να την προλάβει. Φτάνει στο λεωφορείο και λέει στη Μάγκι να το σταματήσει γιατί θέλει να της μιλήσει. Η Μάγκι κατεβαίνει και του δίνει πέντε λεπτά. Ο Τζέιμι της λέει ότι τον κάνει να θέλει να γίνει καλύτερος άνθρωπος, ότι την αγαπάει και τη χρειάζεται. Η Μάγκι αρχίζει να κλαίει και του λέει ότι αυτή θα τον χρειαστεί περισσότερο. Η ταινία τελειώνει με τους Μάγκι και Τζέιμι να ζούνε μαζί, ο Τζέιμι να έχει αρνηθεί την προαγωγή του στο Σικάγο και να έχει γραφτεί στην ιατρική σχολή. Τζέικ Τζίλενχαλ στο ρόλο του Τζέιμι Αν Χάθαγουεϊ στο ρόλο της Μάγκι Όλιβερ Πλατ στο ρόλο του Μπρους Χανκ Αζάρια στο ρόλο του Δρ. Νάιτ Τζος Γκαντ στο ρόλο του Τζος Τζούντι Γκριρ στο ρόλο της Σίντι Γκάμπριελ Μαχτ στο ρόλο του Τρέι Τζορτζ Σίγκαλ στο ρόλο του Τζέιμς Τζιλ Κλέιμπουργκ στο ρόλο της Νανσι Τζέιμι Αλεξάντερ στο ρόλο της Κάρολ Κάθριν Γουίνικ στο ρόλο της Λίσα "Ο Ζούικ επιβεβαιώνει την εμπειρία του και στο τρόπο που δουλεύει με τους ηθοποιούς του. Τζέικ Τζίλενχαλ και Αν Χάθαγουεϊ δύο φωτογενείς ανερχόμενοι αλλά όχι ακριβώς χαρισματικοί ηθοποιοί που δεν φημίζονται για το ταμπεραμέντο τους, μας προσφέρουν τις πιο περιεκτικές ερμηνείες της μέχρι τώρα καριέρας τους και η χημεία τους στη δεύτερη συνεργασία τους μετά Το Μυστικό του Brokeback Mountain μπορεί να προσμετρηθεί ως ένα ακόμη κερδισμένο σκηνοθετικό στοίχημα." myfilm.gr "To Αγάπη Σαν Ναρκωτικό είναι μια ευπρόσδεκτη προσπάθεια να επιστρέψουν σε εκείνο το είδος της σύγχρονης και ειλικρινούς κομεντί, αλλά οι καλές προθέσεις δεν είναι αρκετές και την κάνουν επιπλέον απογοητευτική όταν στο τέλος χάνει το στόχο της." cinemablend.com Με προϋπολογισμό 30.000.000 δολάρια, η ταινία έκανε άνοιγμα τριημέρου στην 6η θέση με 9,7 εκατομμύρια δολάρια. Συνολικά συγκέντρωσε 32,3 εκατομμύρια δολάρια στο αμερικανικό box office και 70,4 εκατομμύρια δολάρια στον υπόλοιπο κόσμο. Παγκοσμίως απέφερε 102,8 εκατομμύρια δολάρια. Στην Ελλάδα έκοψε 25.228 εισιτήρια Επίσημη ιστοσελίδα Αγάπη Σαν Ναρκωτικό στο IMDb